36. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 482 της 20/30 Ιουν. 1979 (ΦΕΚ Α΄ 144) Περί ιδρύσεως τακτικών εδρών εις την Φιλοσοφικήν Σχολήν του Πανεπιστημίου Αθηνών. Άρθρον μόνον.-Ιδρύονται εις την Φιλοσοφικήν Σχολήν του Πανεπιστημίου Αθηνών αι κάτωθι τακτικαί έδραι: α)Αγγλικής Γλώσσης, έχουσα ως περιεχόμενον την ιστορίαν της Αγγλικής γλώσσης, ιστορικήν και συγχρονικήν γραμματικήν αυτής, μεθοδολογίαν διδασκαλίας της Αγγλικής ως ξένης γλώσσης και συγκριτικήν ανάλυσιν των γλωσσών Αγγλικής και Ελληνικής. β)Γαλλικής Γλώσσης, έχουσα ως περιεχόμενον την ιστορίαν της Γαλλικής γλώσσης, ιστορικήν και συγχρονικήν γραμματικήν αυτής, μεθοδολογίαν της διδασκαλίας της Γαλλικής ως ξένης γλώσσης και συγκριτικήν ανάλυσιν των γλωσσών Γαλλικής και Ελληνικής. 